เงินบาทเปิด 32.31/32
ธนาคารกรุงศรีอยุธยา รายงาน เงินบาทเปิด 32.31/32 คาดวันนี้แกว่งแคบ ไร้ปัจจัยใหม่ทั้งใน-ต่างประเทศ
22 มี.ค. 2553

ธนาคารกรุงศรีอยุธยา รายงาน เงินบาทเปิด 32.31/32 คาดวันนี้แกว่งแคบ ไร้ปัจจัยใหม่ทั้งใน-ต่างประเทศ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.31/32 บาท/ดอลลาร์ ทรงตัวจากเย็นวันศุกร์ซึ่งปิดตลาดที่ระดับ 32.30/31 บาท/ดอลลาร์
เงินบาทวันนี้คาดว่าจะเคลื่อนไหวอยู่ในกรอบแคบๆ เพราะปัจจัยทั้งในประเทศและต่างประเทศยังนิ่งๆ การเคลื่อนไหวของเงินบาทวันนี้มีโอกาสอ่อนค่าได้เล็กน้อยตามเงินสกุลอื่นที่ส่วนใหญ่ปรับตัวอ่อนค่าลงไปตั้งแต่เมื่อวันศุกร์
"วันนี้เงินบาทน่าจะแกว่งแคบๆ ปัจจัยในประเทศเรื่องการเมืองตอนนี้ยังไม่ค่อยมีอะไร ส่วนต่างประเทศก็ยังเงียบๆ คาดว่าจะขยับตามสกุลอื่นๆ ที่อ่อนค่ากันไประดับหนึ่งแล้ว บ้านเราวันนี้(เงินบาท)อาจอ่อนค่าได้นิดหน่อย แต่คงไม่ไปไหนมาก ไม่มีปัจจัยที่จะมีผลต่อตลาด" นักบริหารเงิน ระบุ
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 90.43/46 เยน/ดอลลาร์ ส่วนเงินยูโรอยู่ที่ระดับ 1.3519/3523 ดอลลาร์/ยูโร
นักบริหารเงิน คาดว่า วันนี้เงินบาทแกว่งตัวในกรอบแคบในช่วง 32.30-32.35 บาท/ดอลลาร์